text: Folkeskoleelever jagter drømmestudiet
  30 januar 2016 kl. 15.30
  Lørdag kunne elever fra 9. og 10. klasse blive klogere på deres favoritstudie på otte skoler i Aabenraa og Gråsten.
  Igen i år holdt ungdomsuddannelserne i Aabenraa og på Gråsten Landbrugsskole fælles åbent hus. På otte forskellige skoler kunne folkeskolelever og deres forældre få mere viden om de enkelte uddannelser.
  Blandt deltagerne var Kasper Martensen fra Bov.
  - Jeg har fået en masse viden om den gymnasiale uddannelse HHX på IBC. Så jeg forventer at begynde på linien marketing og innovation, siger Kasper Martensen til TV SYD.
  Der var åbent hus fra klokken 10-13. Her kunne deltagerne blandt andet blive klogere på opbygningen af de nye erhvervsuddannelser og adgangen til de videregående uddannelser.
  - Jeg er blevet klogere af at være her, så jeg regner med at søge ind på Global Studying på IBC, fortæller Emma Ries til TV SYD.
  
  